Comhairle nan Eilean Siar

'S e comhairle ionadail a tha ann an Comhairle nan Eilean Siar a tha a' dèiligeadh leis na h-Eileanan Siar.

Eachdraidh
Chaidh Comhairle nan Eilean a chruthachadh ann an 1975 leis an Achd Riaghaltais Ionadail (Alba) 1973 as dèidh ath-òrdachadh air riaghladh ionadail agus nàiseanta a bha a' toirt na h-Eileanan an Iar gu lèir fon aon riaghladh. Fon an t-seann structair anns na h-eileanan bha naoi comhairlean ionadail le cumhachdan eadar-dhealaichte sna h-eileanan. Seo moladh a' Choimisein Wheatley. B' iad Siorrachd Inbhir Nis agus na comhairlean sgìreil – Comhairle Sgìreil na Hearadh; Comhairle Sgìreil Uibhist a Tuath; Comhairle Sgìreil Uibhist a Deas agus Comhairle Sgìreil Bharraigh – a bha a' stiùireadh ghnothaichean anns na Hearadh, Uibhist a Tuath, Beinn na Faoghla, Uibhist a Deas, agus am Barraigh. Bha Siorrachd Rois is Chrombaidh, Comhairle Sgìreil Leòdhais agus Comhairle Baile Steòrnabhaigh a' riochdachadh chùisean ann an Leòdhas. Ri linn na bha ri dhèanamh bha 1974 mar bhliadhna uallachaidh airson an dreach ùr a bha seo a thoirt gu bith.

 Poileataigs 
Na taghaidhean ionadail 2017:
 # Uàrd Comhairlichean 1 Barraigh, Bhatarsaigh, Èirisgeigh agus Uibhist a Deas Neo-eisimeileach (2), Pàrtaidh Nàiseanta na h-Alba (2) 2 Beinn na Foghla agus Uibhist a Tuath Neo-eisimeileach (3) 3 Na Hearadh agus Ceann a Deas nan Loch Neo-eisimeileach (2), Pàrtaidh Nàiseanta na h-Alba (1) 4 Sgìre Ùige agus Ceann a Tuath nan Loch Pàrtaidh Tòraidheach na h-Alba (1), Neo-eisimeileach (2) 5 Sgìre an Rubha Neo-eisimeileach (3) 6 Steòrnabhagh a Deas Neo-eisimeileach (3), Pàrtaidh Nàiseanta na h-Alba (1) 7 Steòrnabhagh a Tuath Neo-eisimeileach (3), Pàrtaidh Nàiseanta na h-Alba (1) 8 Loch a Tuath Neo-eisimeileach (2), Pàrtaidh Nàiseanta na h-Alba (1) 9 An Taobh Siar agus Nis Neo-eisimeileach (3), Pàrtaidh Nàiseanta na h-Alba (1)

 Ceanglaichean a-mach 
 BBC Naidheachdan 2016-07-13: CnES gus £5m sa bhliadhna a chall (Brexit)
 BBC Naidheachdan 2016-08-26: 30 bliadhna de dh'fhoghlam Gàidhlig (aithris-bhideo 2:03)


 Iomraidhean 

Roinn-seòrsa:Comhairlean na h-Alba